Den Nord-Cimbriske Tilskuer, 1829-09-04
Rygtet siger, at Paschaen af Scutari skal have draget 35,000 Md. sammen, hvormed han har rykket mod General Geismar, der skal have været nødsaget til at give Rachova til Priis, efter foreløbigen at have ødelagt Byen; hvis dette er sandt; ere Tyrkerne igjen i Stand til at proviantere Donaufæstningerne Nicopolis, Sistova, Rustschuck og Giurgewo. Overalt ere Tyrkerne endnu i Besiddelse af fortrinlige Stillinger i Schumla, Sophia og Widdin, hvilket sidste Sted har en Besætning af 12,000 Md. Men det skal være uhyre hvilken Mængde russiske Tropper, der nu gjennem Bessarabien strømme ind i Fyrstendom mene, for at forstærke de russiske Corpser. Efter Reisendes Beretninger fra Rusland, skulle Landeveiene, især Store og Lille Rusland, være som bedækkede med Tropper, og da Heden er stor, hvile de gemeenlig om Dagen og marschere om Natten og i Morgenstunden. Det er mærkeligt at der skrives, at den i Helsingøer fra Kronstadt ventede russiske Eskadre, som skulle til Middelhavet, skal igien have faaet Contra ordre. Aarsagen dertil kjender man ikke; men man formoder at Forholdet mellem det engelske og russiske Kabinet er Skyld deri, Fra Bucharest skrives under 4de August, at Dagen før, var en Coureer indtruffen fra Armeen, og siden er det Rygte udbredt sig, at Sultanen skal, paa Efterretning om at den russiske Armee var ankommen for Adrianopel, være flygtet til Asien, da Stemningen i Hovedstaden ved hver Time blev farligere. Siden fornævnte Coureers Ankomst nærer man Fredshaab, og troer at Porten vil antage de Betingelser, som den russiske Regjering foreslaaer den. Muligens kan dette staae i Forbindelse med hvad der skrives fra Wien under 22de August: at Sultanen skal have antager Tractaten af 6te Juli angaaende Grækerne; og andre ville endog vide, at Storherren var tilbøielig til at slutte Fred med Rusland, og skal til dette Øiemeed have befuldmægtiget Reis-Effendi til at sende den russiske fremrykkende Hær en befuldmægtiget imøde, for at afslutte Præliminairerne, ja man føier endog til at et Medlem af det engelske Gesandtskab vil ledsage ham, for at understøtte hans Andragende. Hvis dette er sandt, da maae det være den russiske Hærs seierrige Fremrykken, der har bevirket denne pludselige Forandring hos Storherren, thi fra den serwiske Grændse skrives under 8de Aug.,at Reis-Effendi ikke ville indlade sig paa Noget, og en Tatar var den 9de Julii ankommen til Salonich, som havde bragt Ordre til Statholderen der, inden 24 Timer at samle alle vaabendygtige Tropper og bryde op til Adrianopel, samme Ordre var afgaaet til de andre europæisk tyrkiske Provindser; imidlertid kan jo faa Dage under nærværende Conjuncturer forandre meget. - Fra Grækerland ville man i Smyrna have den Efterretning, at det ved Nationalcongressen i Argos skulle være kommen til en blodig Strid mellem de Deputerede, hvorved Kolocotronis Søn skal være bleven haardt saaret, og Præsidenten have været nødsaget til at lade komme franske Tropper, forat bringe Rolighed til Veie. 48 Deputerede ere komne fra Øen Candien; vel for at tilkjendegive, at Øen, uagtet de Allieredes Magtsprog, hører til Grækerland. En Bataillons-Commandeur, Haschi Petro som Præsidenten for nylig havde pardoneret for nogle ved Lepanto begaaede Excesser, skal pludselig have gjort Oprør og i Forening med den bekjendte Stratos, overrumplet Lepanto Fortet, udjaget Garnisonen, 200 Md. regulaire. Tropper, saaret befalingsmanden Oberst Pierrimed et Steenkast i Hovedet, og bemægtiget sig alle af Regjeringen indsatte Authoriteter; imidlertid skrives der ogsaa at General Denzel med 40,000 Talaris var afreist fra Nauplia, for igjen at bringe de i Lepantofortet revolterende Soldater til Orden, ved at betale en Deel af deres tilbagestaaende. Sold. - Hvad den europæiske Politik med Hensyn til de orientalske Anliggendet angaaer, da synes denne rolig at ville lade Russerne forfølge deres Seiervindinger, indtil Porten bliver tvungen til at indgaae de Betingelser der foreskrives den. En Krig ville for Engeland være et Vovestykke; hvilke Tab for Engelands Handel og svage Finantser; med hvor liden Sikkerhed kunne det stole paa sine nye Venner, og ved det ringeste Uheld selv paa de Gamle, Frankerig synes nu at faae nok at bestille med sine indre Anliggender, og for en østerrigsk fransk combineret Armee, selv, at trænge ind i Rusland, kunne Erindringen om Napoleons Feldttog 1812 være tilstrækkelig; desuden har Middel-Europa en kastere Stilling end nogensinde for, ved denne Stilling, hvori Preusen, (ved dets i de orientalske Anliggender saa lidet sammenflettede Jnteresse, saavelsom ogsaa ved dets Krigsforfatning og især ved dets tydske Folkeaaand, udgjør Kjernen ville en Krigs Rystelser forebygges!